കണ്ണൂരിലെ ജോസ് ഗിരിയും യാത്രയും നാട്ടു പേരിന്്റെ വിശേഷങ്ങളെക്കുറിച്ചുള്ള ചര്ച്ചയില് അപ്രതീക്ഷിതമായാണ് ജോസ് ഗിരിയെ കുറിച്ചു കേട്ടത്. അറിഞ്ഞതോടെ ഇരിപ്പുറയ്ക്കാതായി. മഞ്ഞിന്്റെ തണുപ്പും മണ്ണിന്്റെ തനിമയുമുള്ള കുന്നിന്മുകളിലെ ഗ്രാമം തേടി പുറപ്പെട്ടു. കണ്ണൂരിന്്റെ പട്ടണക്കാഴ്ചകള് കടന്ന്, നാടുകാണിയും പിന്നിട്ട് ആലക്കോടെത്തിയപ്പോഴേക്കും മലയോരത്തിന്്റെ മിടുക്കി കാറ്റ് വീശിത്തുടങ്ങിയിരുന്നു. നെല്ലില്ലാതെ അരി മാത്രം വിളഞ്ഞ അരി വിളഞ്ഞ പൊയില് കഥകളിലൂടെ കുന്ന് കയറി ചെറിയൊരു കവലയിലെത്തി. ഏകദേശം 1950 60 കാലം. പാലായില് നിന്ന് പുറപ്പെട്ട കര്ഷകര് കണ്ണൂര് കുടക് അതിര്ത്തിയിലെത്തി. കാട്ടുവള്ളി കെട്ടുപിണഞ്ഞ, ആ നയും കാട്ടുപോത്തും വിളയാടുന്ന മുതുവള്ളിത്തട്ട് പ്രദേശത്തായിരുന്നു പിന്നീടവരുടെ ജീവിതം. കുന്നിനു മുകളില് കോടമഞ്ഞില് മൂടിക്കിടന്ന മണ്ണ് കൃഷിഭൂമിയായി. കൈകൊണ്ടു റോഡുകള് വെട്ടി കവലയുണ്ടാക്കി. കടകള് തുറന്നു. മെല്ലേ ഒരു ഗ്രാമം ജനിക്കുകയായിരുന്നു. ഏറിയ പേരുകളും ജോസും ജോസഫുമായതു കൊണ്ടു തന്നെ പതിയെ പതിയെ മുതുവള്ളിത്തട്ടെന്ന പേര് എല്ലാവരും മറന്നു. പകരം പുതിയൊരു പേരിട്ടു വിളിച്ചു:ജോസ് ഗിരി. തിരുനെറ്റിമലയെ ചുറ്റിയൊഴുകുന്ന ആര്യങ്കോട് പുഴയുടെ മടിത്തട്ടില് മയങ്ങുന്ന ജോസ് ഗിരിയെന്ന കൊച്ചുഗ്രാമത്തില്... ജീപ്പ് അനൗ ണ്സ്മെന്റാണ് വരവേറ്റത്. കോടമഞ്ഞ് മറച്ചു പിടിച്ച കടയുടെ ബോര്ഡിന്റെ കോണില് ആ പേര് തെളിഞ്ഞു. തിരുനെറ്റി മലയിലെ ഗുഹ ജോസ് ഗിരിയുടെ പ്രധാന കാഴ്ചകളിലൊന്നായ തിരുനെറ്റിമലയാണ് ലക്ഷ്യം. വീതി കുറഞ്ഞ മണ്വഴിയിലൂടെ ജീപ്പ് ഇരമ്ബിക്കയറുമ്ബോഴും ബെന്നിയുടെ കഥകള് കുലുക്കമില്ലാതെ തുടര്ന്നു. രണ്ടു കിലോമീറ്റ ര് ദൂരത്തിനപ്പുറം കുന്നിന്മുകളിലെത്തി. കുടകുമായി അതിര്ത്തി പങ്കിടുന്ന ഗ്രാമത്തിന്റെ കാഴ്ചകളിലേക്ക് നടന്നു തുടങ്ങുന്നതിനു മുന്പ് നാട്ടുകാരനോട് കുശലാന്വേഷണം നടത്തി. കാഴ്ചകള് കാണാനെത്തിയതാണെന്നു പറഞ്ഞപ്പോള് അയാള്ക്ക് സന്തോഷം. കണ്ണൂരിലെ ഏറ്റവും ഉയരും കൂടിയ ഗ്രാമങ്ങളിലൊന്നാണ് ജോസ് ഗിരി. ഉച്ചയായാലും ഇവിടുത്തെ കാറ്റിനു മഞ്ഞിന്റെ തണുപ്പാണ്. തൊട്ടപ്പുറത്ത് കര്ണാടക കാടും മനോഹര കാഴ്ചകളൊരുക്കുന്ന മലനിരകളും പുഴയും കൃഷിയിടങ്ങളും... നഗരത്തില് നിന്നു വരുന്നവര്ക്ക് പുതിയ അനുഭവമാവും. തീര്ച്ച ബെന്നി നാട്ടുവിശേഷങ്ങള് പറയാന് തുടങ്ങി. ഞങ്ങളുടെ നാട് കാണാന് വന്നിട്ട് കൂട്ടു വന്നില്ലെങ്കില് അതു ശരിയല്ലല്ലോ അയാള് ഫോര് വീല് ജീപ്പ് സ്റ്റാര്ട്ടാക്കി. ചാഞ്ഞും ചരിഞ്ഞും കുന്ന് കയറുകയാണ് ജീപ്പ്. രണ്ടു വലിയ കല്ലുകളാണ് ഇവിടുത്തെ പ്രധാന ആകര്ഷണം. മുഖത്തോടു മുഖം നോക്കി നില്ക്കുന്ന കല്ലുകളുടെ മുകളിലേക്ക് വലിഞ്ഞുകയറി. ഏഴിമല, അറബിക്കടല്, കര്ണാടകത്തിലെ തലക്കാവേരി, പച്ചവിരിച്ചു നില്ക്കുന്ന കണ്ണൂരിന്റെ നാട്ടുകാഴ്ചകള്... വര്ണനകള്ക്കപ്പുറത്താണ് കണ്ണില് വിരിയുന്ന ദൃശ്യങ്ങള്. നേരം ഉച്ചയോടടുക്കുമ്ബോഴും ഇടയ്ക്കിടെ വിരുന്നെത്തിയ കോടമഞ്ഞ് കാഴ്ചകളുടെ മാറ്റു കൂട്ടി. മറ്റൊരു വഴിയിലൂടെയാണ് കുന്നിറങ്ങിയത്. മലഞ്ചെരിവില് ഇത്തിരി ദൂരമിറങ്ങിയപ്പോള് പാറക്കെട്ടിനിടയില് ഒരു ഗുഹ. മുപ്പതു വര്ഷം മുന്പ് വരെ ആള്താമസമുണ്ടായിരുന്ന ഗുഹയാണിത്. ആനക്കുഞ്ചിലോ എന്നു പേരുള്ള ഒരാളും കുടുംബവുമായിരുന്നു ഇവിടെ താമസിച്ചിരുന്നത്. അകത്ത് രണ്ടു മുറിയും അടുക്കളയുമെല്ലാമുണ്ട് ബെന്നി പറഞ്ഞു. ആനയുടെ കരുത്തായിരുന്നു കുഞ്ചിലോക്ക്. അഞ്ചു കവുങ്ങു വരെ ഒറ്റയടിക്ക് തോളിലെടുക്കും. അതിനൊത്ത ഭക്ഷണരീതിയും. ഒരിക്കല് മരത്തിനു മുകളില് നിന്ന് താഴേക്കു വീണ് അയാളുടെ തല പൊട്ടി. പക്ഷേ അത് തുന്നിക്കെട്ടി വീണ്ടും പത്തിരുപത് കൊല്ലം അയാള് ജീവിച്ചു ഗുഹയുടെ വിശേഷങ്ങളില് നിന്ന് ബെന്നി കുഞ്ചിലോയുടെ കഥകളിലേക്കെത്തി. ജൈവക്കാഴ്ചകളുടെ പുകയൂണി ജോസ് ഗിരിയില് നിന്ന് മൂന്നു കിലോമീറ്റര് ദൂരത്തിലുള്ള കൊട്ടത്തലച്ചി മലയായിരുന്നു അടുത്ത ലക്ഷ്യം. ദുര്ഘടം പിടിച്ച വഴിയാണ് മുകളിലേക്ക്. പച്ചപ്പിന്റെയും കൃഷിയിടങ്ങളുടെയും കാഴ്ചകള്ക്കിടയില് ഇടയ്ക്കിടെ കുരിശുകള് പ്രത്യക്ഷപ്പെട്ടു. മലബാറിന്റെ മലയാറ്റൂര് എന്ന പേരിലും ഈ മല അറിയപ്പെടുന്നുണ്ട്. തിരുനെറ്റി മലയുടെ വേറൊരു പതിപ്പാണ് കൊട്ടത്തലച്ചി. കുന്നിന്റെ തുഞ്ചത്തെ പാറപ്പുറത്തു നിന്നുള്ള കാഴ്ച മനോഹരമാണ്. വിജനമായ മലഞ്ചെരിവും താഴെ തെളിയുന്ന പുഴയും പാടങ്ങളുമെല്ലാം ചേര്ന്ന് ഒരു ആകാശക്കാഴ്ചയുടെ പ്രതീതിയുളവാക്കും. അറ്റമില്ലാത്ത ആകാശത്തിന്റെ കിസ്സകള് കേട്ട് കൊട്ടത്തലച്ചി മലയില് അന്തിമയങ്ങാന് മോഹം തോന്നിയെങ്കിലും പതിയെ കുന്നിറങ്ങി. ഓല കെട്ടി വാണ മലയായിരുന്നു അടുത്ത ലക്ഷ്യം. സൂക്ഷിക്കണം. ഇടയ്ക്ക് വലിയ കുഴികളുണ്ട്. പണ്ട് ആനയെ വീഴ്ത്താനുണ്ടാക്കിയതാണ് ആളുയരമുള്ള പുല്ല് വകഞ്ഞു മാറ്റി കുന്നു കയറുമ്ബോള് ബെന്നി പറഞ്ഞു. പണ്ടു കാലത്ത് ജന്മിമാര് താമസിച്ചിരുന്ന കുന്നാണത്ര ഓല കെട്ടി വാണ മല. ഓല കൊണ്ടുള്ള വീട് കെട്ടി അവിടെ ജന്മിമാര് വാണിരുന്നു എന്നാണ് പേരിനു പിന്നിലെ കഥ. തിരുനെറ്റിയും കൊട്ടത്തലച്ചിയും പോലെ നാടിന്റെ വേറിട്ട ആകാശക്കാഴ്ചയാണ് ഈ കുന്നും സഞ്ചാരികള്ക്കായി ഒരുക്കുന്നത്.